31998R2305
L 288/5
JURNALUL OFÍCIAL AL UNIUNII EUROPENE
REGULAMENTUL (CE) NR. 2305/98 AL COMISIEI
din 26 octombrie 1998
de modificare a Regulamentului (CE) nr. 97/95 de stabilire a unor norme de aplicare a Regulamentului (CEE) nr. 1766/92 al Consiliului în ceea ce privește prețul minim și plata compensatorie care trebuie plătită producătorilor de cartofi și a Regulamentului (CE) nr. 1868/94 al Consiliului de instituire a unui sistem de contingente pentru producția de amidon din cartofi
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1868/94 al Consiliului din 27 iulie 1994 de instituire a unui sistem de contingente pentru producția de amidon din cartofi (1), modificat ultima dată de Regulamentul (CE) nr. 1284/98 (2), în special articolul 8,
întrucât Regulamentul (CE) nr. 1868/94 instituie un sistem de contingente pentru producția de amidon din cartofi pentru care se plătește ajutor comunitar; întrucât articolul 2 din respectivul regulament stabilește contingentele de amidon din cartofi pentru statele membre producătoare pentru o perioadă de trei ani și definește metoda de alocare a subcontingentelor;
întrucât anumite părți din Regulamentul (CE) nr. 97/95 (3) al Comisiei, modificat ultima dată de Regulamentul (CE) nr. 1125/96 (4) de stabilire a normelor metodologice de aplicare au devenit nule; întrucât acestea trebuie eliminate din motive de clarificare;
întrucât, pentru a monitoriza mai eficient evoluția pieței, statele membre trebuie să notifice Comisiei contingentele disponibile înainte de 30 iunie a fiecărui an de comercializare, precum și cantitățile care vor fi exportate fără a beneficia de restituiri;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CE) nr. 97/95 se modifică după cum urmează:
1.
Articolul 2 se înlocuiește cu următorul:
„Articolul 2
Acolo unde se aplică articolul 6 alineatul (2) din Regulamentul (CE) nr. 1868/94, subcontingentele alocate se corectează în consecință la începutul anului de comercializare ulterior celui în care s-a depășit contingentul.”
2.
Articolul 3 se elimină.
3.
Articolul 19 se înlocuiește cu următorul:
„Articolul 19
(1) Până la data de 30 aprilie a fiecărui an de comercializare, întreprinderile producătoare de amidon notifică autorităților competente:
-
cantitățile de cartofi pentru amidon care au intrat sub incidența articolului 8 alineatele (1) și (2) din Regulamentul (CEE) nr. 1766/92;
-
cantitățile de amidon din cartofi pentru care s-a plătit prima prevăzută la articolul 5 din Regulamentul (CE) nr. 1868/94.
(2) Acolo unde se aplică articolul 17, până la data de 30 iunie a fiecărui an de comercializare, statele membre furnizează Comisiei toate informațiile detaliate cu privire la acestea, împreună cu documentele justificative care atestă îndeplinirea condițiilor stipulate.”
4.
Articolul 20 se înlocuiește cu următorul:
„Articolul 20
Până la data de 30 iunie a fiecărui an de comercializare, Comisiei îi sunt notificate de către statele membre:
(a)
cantitățile de cartofi pentru amidon care au intrat sub incidența articolului 8 alineatele (1) și (2) din Regulamentul (CEE) nr. 1766/92;
(b)
cantitățile de amidon pentru care s-a plătit prima prevăzută la articolul 5 din Regulamentul (CE) nr. 1868/94;
(c)
cantitățile și subcontingentele pentru întreprinderile producătoare de amidon prevăzute la articolul 6 alineatul (2) din Regulamentul (CE) nr. 1868/94 în cursul anului de comercializare, precum și subcontingentele disponibile pentru următorul an de comercializare;
(d)
cantitățile care urmează să fie exportate fără a atrage restituiri în conformitate cu articolul 6 din Regulamentul (CE) nr. 1868/94;
(e)
cantitățile menționate la articolul 13 alineatele (3) și (4) din prezentul regulament;
(f)
cantitățile menționate la articolul 16 din prezentul regulament.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 octombrie 1998.